钦定古今图书集成/明伦汇编/氏族典/第384卷 > 李文博
## 钦定古今图书集成/明伦汇编/氏族典/第384卷 > 李文博

按《隋书李文博传》：“博陵李文博，性贞介鲠直，好学不
倦。开皇中，为羽骑尉，特为吏部侍郎薛道衡所知。后
直秘书内省，典校坟籍。守道居贫，虽衣食乏绝，而清
操逾厉，侪辈莫不敬惮焉。稍迁校书郎，出为县丞，遂
得下考，数岁不调。道衡为司隶大夫，遇之于东都尚
书省，甚嗟愍之，遂奏为从事。因谓齐王司马李纲曰：
‘今日遂遇文博，得奏用之，以为欢笑’。”其见赏知音如
此。遭乱播迁，不知所终。文博性长议论，善属文，著《治
道集》十卷，大行于世。